06/09/2010 | Administración LocalMunicipal
Val do Dubra
Anuncio aprobación definitiva ordenanza

Aprobada inicialmente polo Pleno da Corporación de data 30 de xuño de 2010, e sometido a trámite de información pública polo prazo dun mes sen que se teñan presentado alegacións, segundo o disposto no artigo 17.4 da Lei 39/1988 do 28 de decembro faise público o texto íntegro do seguinte regulamento: A materia de comercio interior é competencia exclusiva da Comunidade Autónoma, na que se inclúe a venda ambulante ou non sedentaria, sen prexuízo da política xeral de prezos e da lexislación sobre defensa da competencia e o respecto á autonomía municipal consagrada no artigo 140 da Constitución. A venda ambulante ten no noso municipio, pola dispersión da poboación, múltiples implicacións, tanto para os consumidores, como para o comercio non sedentario e a propia Corporación Local nos seus aspectos competenciais. A Directiva 2006/123/CE, do Parlamento Europeo e do Consello, do 12 de decembro, relativa aos servizos no mercado interior, impón a obriga de eliminar todos os atrancos xurídicos e barreiras administrativas inxustificadas á liberdade de establecementos e de prestación de servizos que figuran nos artigos 49 e 56 do Tratado de Funcionamento da Unión Europea. Na incorporación ao ordenamento xurídico español daquel principio o Estado ditou a Lei 1/2010, do 1 de marzo, de reforma da Lei 7/1996, do 15 de xaneiro, de ordenación do comercio minorista e o Real decreto 199/2010, do 26 de febreiro, polo que se regula o exercicio da venda ambulante ou non sedentaria. Neste último texto recóllese, na súa xustificación, o seguinte. “se ben, con carácter xeral, as actividades de servizos de distribución comercial non deben estar sometidos a autorización administrativa previa, no relativo ao exercicio da venda ambulante ou non sedentaria considerouse necesario o seu mantemento (.) na medida que este tipo de actividade comercial require do uso de solo público que debe conciliarse con razóns imperiosas de interese xeral coma a orde pública, a seguridade e a saúde pública”. No ordenamento xurídico galego, polas razóns obvias de competencia e xerarquía, que impón o artigo 149.1.3 da Constitución, figuran, nesta materia, a Lei 10/1998, do 20 de xullo, de ordenación do comercio interior de Galicia e o Decreto 194/2001, do 26 de xullo, de ordenación da venda ambulante. Este Regulamento ten por obxecto regular, con carácter xeral, o exercicio da venda ambulante, nas distintas modalidades que se regulan nel, dentro do municipio de Val do Dubra. A venda ambulante rexerase, ademais do disposto pola presente ordenanza, polo establecido no Decreto da Consellaría de Industria e Comercio 194/2001, do 26 de xullo de ordenación da venda ambulante, na Lei 10/1988, do 20 de xullo, de Ordenación do comercio interior de Galicia, e polas normas sectoriais reguladoras da venda e comercialización de cada produto en concreto, en especial os regulamentos técnicos sanitarios aplicábeis á produción e comercialización de cada produto. Corresponde o Concello de Val do Dubra, sen prexuízo das competencias doutras administracións, conceder a autorización para o exercicio da venda ambulante dentro do municipio e a ordenación, execución, inspección é control das medidas necesarias para un desenvolvemento satisfactorio do mercado de postos ambulantes e do mercado dos días de feira, e outros acontecementos extraordinarios, nos que se desenvolven actividades de venda ambulante, do cumprimento dos requisitos para a obtención das correspondentes autorizacións municipais e de facer cumprir o presente regulamento. Considérase venda ambulante a realizada polos comerciantes fóra dun establecemento comercial permanente, de forma habitual, ocasional, periódica ou continuada, nos perímetros ou lugares debidamente autorizados, en instalacións desmontábeis ou transportábeis, incluídos os camións tenda.1.—A venda ambulante no municipio de Val do Dubra só poderá realizarse baixo algunha das seguintes modalidades: a) Venda ambulante en mercados periódicos: aqueles situados en poboacións, en espazos determinados e cunha periodicidade habitual establecida, que son os determinados no artigo 8 deste regulamento. b) Venda ambulante en mercados ocasionais: Son aqueles que se celebran de maneira non periódica en razón a festas ou acontecementos populares, previamente autorizados pola Alcaldía ou órgano en que delegue. c) Venda ambulante de peixe ou produtos conxelados en camións-tenda con carácter itinerante nos lugares e cos itinerarios que se autoricen polo Concello.2.—Segundo o artigo 2.4 do Decreto 194/2001, do 26 de xullo, non terá consideración de venda ambulante: a) Actividades comerciais reguladas pola Lei 1/1996, do 5 de marzo de actividades feirais de Galicia e as súas normas de desenvolvemento. b) Venda directa exercida polos agricultores no seu municipio ou nos limítrofes, limitada á súa propia produción. Tampouco teñen a consideración de venda ambulante a venda a distancia nin a venda automática mediante máquinas preparadas para o efecto. A venda ambulante poderá ser exercida por toda persoa física ou xurídica legalmente constituída que se dedique profesionalmente á actividade de comercio polo miúdo e reúna os requisitos establecidos no presente regulamento e demais normativa que fose de aplicación. Para o exercicio da venda ambulante as persoas deberán cumprir os seguintes requisitos: 1. Ser persoa física (maior de idade) ou persoa xurídica que se atope legalmente constituída.2. Se o titular procede de países non comunitarios deberá estar en posesión dos permisos de residencia e de traballo, ou de proceder de países comunitarios, da tarxeta de residencia.3. Estar inscritos no Rexistro de Comerciantes Ambulantes de Galicia e posuír o carné que ten carácter persoal e intransferíbel.4. Estar de alta no epígrafe do IAE, na modalidade de venda ambulante 5. Estar ao día no pagamento das súas obrigas coa Facenda Pública e coa Seguridade Social.6. Ter ao día un seguro de responsabilidade civil.7. Cumprir todos os requisitos que establezan as regulamentacións específicas aplicábeis aos produtos autorizados que teñan á venda.8. Estar en posesión do carné sanitario de manipulador de alimentos, actualizado, cando proceda á venda de artigos alimenticios.9. Estar en posesión da autorización municipal correspondente para este tipo de venda. Esta licenza sinalará o obxecto da venda e deberá manterse, para a súa exhibición, en lugar visíbel e permanente. Para o exercicio da venda ambulante da modalidade c) do artigo 5.1 ou que inclúa mercadorías perecedoiras, deberán cumprir ademais os seguintes requisitos, en relación co vehículo: 1. Certificado ATP en vigor.2. Documentación do vehículo coa indicación da clasificación e ITV, en vigor.3. Acta de inspección sanitaria.1. O mercado de postos ambulantes dos días de feira en Val do Dubra situarase nos seguintes lugares: CAMPO DA FEIRA DA PARROQUIA DE BEMBIBRE.2. Para estender as zonas sinaladas a outros lugares ou rúas ou modificar a colocación do mercado de postos ambulantes e do mercado dos días de feira por causa de forza maior, de interese xeral ou municipal, requirirase acordo do Pleno da Corporación. En todo caso o recinto deberá reunir as condicións hixiénicas e sanitarias axeitadas á actividade é de doado acceso para vendedores e compradores.3. A venda ambulante na modalidade c) do artigo 5.1, queda autorizada nos núcleos rurais de poboación, e nos cascos urbanos de Bembibre e Portomouro, ata que se prohiba expresamente nestes últimos, non habendo lugar a ningunha indemnización.4. Fóra deses recintos queda prohibida a venda ambulante de produtos de calquera clase, con excepción do disposto no apartado 3 deste artigo.1. Periocidade: A venda ambulante no mercado de posto ambulante periódico será todos os primeiros luns e terceiros martes de cada mes.2. Horario: Comprende aproximadamente desde as 08.00 as 15.30, no que se procederá á súa retirada. A montaxe dos postos deberá efectuarse entre as 08.00 e as 9,30 horas, quedando prohibida a entrada de calquera vehículo no recinto do mercado a partir desta hora, e ata as 14,00 horas, excepto días de temporal ou forza maior.1. O mercado de posto ambulante e o mercado dos días de feira terán unha dotación de infraestrutura e equipamento que garante o cumprimento das normas sobre sanidade, hixiene e respecto ó medio urbano e veciñal onde se instala e que, polo menos, cumprirá as seguintes exixencias: a) O mercado de posto ambulante e o mercado deberán instalarse sobre superficie pavimentada. b) Dentro da superficie do mercado de posto ambulante e do mercado existirán depósitos destinados á recollida de refugallos ocasionados pola actividade comercial.2. As persoas autorizadas, ó final de cada xornada comercial, deberán deixar limpos de refugallos os respectivos espazos.1. A venda autorizarase en postos de carácter desmontábel, instalacións, camión ou vehículo tenda terán unhas condicións axeitadas ás características dos produtos autorizados.2. Os postos: - Terán no voo unha superficie máxima de largo de 3 metros pola cantidade de metros de longo que cada vendedor solicitase e lle fosen adxudicados polo Concello. - As medidas de longo estarán comprendidas entre os 3 metros e os 14 metros. - Establécense 3 tipos de postos: • PA: postos de ata 14 x 3 metros. • PB: postos de ata 10 x 3 metros. • PC: postos de ata 6 x 3 metros. - Estarán situados nos lugares asignados pola Policía Local ou encargado do mercado do posto ambulante e do mercado dos días de feira e sinalados cun número. A súa colocación e numeración será fixa. - Queda expresamente prohibido o intercambio de localizacións entre distintos titulares. - Non se poderá ocupar o sitio doutros postos ante a falta de presenza dos seus titulares.3. A mercadoría atoparase sempre dentro da superficie do posto.4. En todo caso o vendedor extremará a limpeza na zona de venda.5. Queda prohibido: a exposición de mercadorías no chan, debendo estar en mesas para garantir unhas condicións mínimas de hixiene e sanidade ou ben directamente nas cestas.6. Os camións-tendas estarán adaptados segundo a mercadoría e contarán coa documentación sinalada no artigo 7 deste regulamento.7. Queda prohíbido o estacionamento de vehículos (coches, furgonetas, camions, remolques …) no recinto do mercado en horario de 9,30 a 14,00 horas, salvo os que dispoñan de autorización para venda en camión ou vehículo tenda. - As ocupacións dos postos vacantes por baixa na autorización de venda ambulante serán asignados da seguinte forma: • Abrirase un prazo de 30 días naturais para que os titulares doutros postos do mesmo tipo (PA, PB ou PC) poidan solicitar o cambio para o lugar vacante, que se publicitará no taboleiro de anuncios do Concello de Val do Dubra. • De ser solicitado o sitio por mais dun titular, asignarase por orde estrita de antigüidade da autorización de venda ambulante no Concello de Val do Dubra, en período continuo. • De non ser solicitado por titulares doutras colocacións, asignarase a novas altas de autorización de venda ambulante. - As colocacións vacantes por traslados autorizados dos seus titulares a outro lugar serán asignados na mesma forma que as colocacións vacantes por baixa na autorización de venda ambulante. - O encargado do mercado de posto ambulante e do mercado dos días de feira poderá ordenar o cambio de colocación dos postos, provisional ou definitiva, por realización de obras nas rúas e prazas onde están colocados, por motivos de seguridade ou por outras causas debidamente xustificadas. A organización, intervención e inspección do mercado de posto ambulante e do mercado dos días de feira corresponde ao Concello. A Alcaldía designará un encargado do mercado de posto ambulante e do mercado dos días de feira.1. O encargado dos mercados de postos ambulantes e do mercado dos días de feira representa ao Concello e deberá ser por tanto permanentemente respectado por todos os vendedores e clientes do mercado de posto ambulante, os cales acatarán as directrices e ordes que dite, sinalando entre as súas competencias as seguintes: a) Coidar de que non entre no mercado do posto ambulante ningunha persoa que non está autorizada e que a actividade no interior do mercado de posto ambulante se realice con normalidade, de acordo co disposto nesta Ordenanza e demais disposicións vixentes, dando conta ao Concello por escrito das anomalías que observen no funcionamento do mercado do posto ambulante. b) Atender as queixas e reclamacións do público e vendedores resolvendo de inmediato aquelas que así o aconsellen, dando conta en calquera caso á Alcaldía. c) Levar debidamente ordenadas e arquivadas copias das autorizacións concedidas, cotexadas polo Concello, poñendo en coñecemento dos vendedores a finalización da vixencia destas a cada un dos afectados para os efectos de renovar a autorización. d) Arquivar por rigorosa orde a presentación, copia das solicitudes que se presenten, comunicando ao interesado primeiro na lista de espera cando quede vacante algún dos postos. e) Velar pola boa orde e a limpeza do mercado. f) Notificar aos vendedores as comunicacións do Concello que lles afecten directamente. g) Manter continuamente informada á Alcaldía de todo aquilo que dalgunha relevancia ocorra no mercado de posto ambulante. h) Cantas outras funcións resulten desta Ordenanza ou lle fosen encomendadas pola Alcaldía. i) Solicitar a presenza da Policía Local para o comiso das mercadorías cando non se dispoña da preceptiva licenza municipal para desenvolver a actividade ou se poñan á venda produtos falsificados. Os vendedores ambulantes deberán cumprir no exercicio da súa actividade coa normativa vixente na materia de exercicio do comercio e da disciplina do mercado, deberán observar as normas de competencia leal e usos mercantís e responderán de que os produtos obxecto de venda cumpren as condicións e requisitos exixidos pola normativa que os regula, tanto en materia sanitaria como no referente á súa presentación, etiquetaxe e demais que se establezan nelas. Nos mercados periódicos só se poderán vender produtos autorizados tales como: artigos téxtiles, calzados, ornamentais, enxoval, lencerías, plantas, flores, frutas e hortalizas, embutidos e produtos semellantes. Queda expresamente prohibida a venda de carnes e caza frescas, refrixerados e conxelados; peixes e mariscos frescos, refrixerados e conxelados; leite, queixos frescos, requeixos, nata, manteiga, iogures e outros produtos lácteos frescos; pastelaría e dozaría rechea ou guarnecida; pastas alimenticias frescas e recheas, anchoas, afumados ou outras semiconservas; así como aqueloutros produtos que polas súas especiais características e a xuízo da autoridade competente leven riscos sanitarios. Non obstante poderase permitir a venda dos produtos anteriormente citados cando dispoñan de instalacións frigoríficas ou estean debidamente envasados. O Concello poderá non autorizar en determinados momentos a venda de produtos que poidan ser prexudiciais para a saúde pública. Igualmente estará prohibida a venda daqueles produtos cando a normativa específica así o estableza.2. Condicións: 1. Os postos que expendan artigos de peso ou medida, deberán dispoñer de cantos instrumentos sexan necesarios para pesar ou medir os produtos. Os artigos de uso alimentario deberán situarse a unha distancia do chan non inferior a 60 cm.2. Os artigos á venda deberán cumprir o establecido na materia de sanidade e hixiene.3. A venda de produtos perecedoiros adecuarase en todo momento as condicións e esixencias hixiénico-sanitarias vixentes. En caso de infraccións a tales leis ou normas, estableceranse as oportunas sancións pola administración competente.5. A autoridade municipal poderá comisar os que non cumprisen tales condicións, e baixo a consideración de falta moi grave abrir o oportuno expediente sancionador ao responsábel da venda. Nos supostos en que sexa previsíbel o comiso dos produtos, poderase proceder á intervención cautelar destes. Son obrigas dos vendedores autorizados: a) Aboar a taxa que fixe a Ordenanza reguladora por instalación de postos, barracas, casetas de venda, espectáculos, atraccións ou recreo, en terreo de uso público municipal. b) Manter aberto ao público o posto debidamente atendido e abastecido. c) Acatar as normas que estableza o Concello para o bo funcionamento do mercado de posto ambulante. d) Realizar ao final da xornada a limpeza dos espazos ocupados. e) En xeral, cumprir todas as condicións establecidas nesta Ordenanza e demais disposicións legais vixentes que sexan aplicábeis. f) Estar en posesión de facturas ou albarás que acrediten a procedencia da mercadoría e deben presentala a requirimento da autoridade competente. Os vendedores de peixe disporán en todo momento da guía de procedencia dos produtos. Son dereitos dos vendedores autorizados: a) Solicitar a debida protección das autoridades locais para poder realizar a actividade para a que están autorizados. b) Presentar as alegacións e suxestións para o mellor exercicio da actividade.1. Para poder exercer a venda ambulante no Concello de Val do Dubra será preciso posuír a correspondente autorización municipal que será individual e intransferíbel, excepto nos supostos de falecemento do titular que lle será transmitida automaticamente a algún familiar directo, cónxuxe, pais, fillos ou irmáns. A autorización concederase a persoas físicas ou xurídicas, e terá carácter persoal e intransferíbel. Non obstante, a petición do interesado, a autorización habilitará, ademais do seu titular, ao cónxuxe e aos seus ascendentes ou descendentes directos maiores de 16 anos, e as persoas vinculadas a el mediante contrato laboral. Non poderá ser cedida ou subarrendada a terceiros.2. O outorgamento da autorización municipal correspóndelle á Alcaldía, sen prexuízo das facultades de delegación.3. Esta autorización tan só dará dereito a un só posto de venda, e só poderá autorizarse unha por cada IAE regulamentario.3. O contido da autorización será o regulado no artigo 14 do Decreto 194/2001, do 26 de xullo, de ordenación da venda ambulante. A adxudicación concreta do posto farase por estrita orde de antigüidade.4. Esta autorización deberá exhibirse obrigatoriamente e durante o tempo de duración do mercado de posto ambulante nun lugar visíbel do posto, ou, de ser o caso, estar sempre a disposición da autoridade competente que a poida solicitar.5. Ao conceder as autorizacións procurarase a obtención dunha estrutura da oferta comercial equilibrada e variada entre os diferentes sectores de actividade, acordes coa demanda.1.- A presentación de solicitude requirirá dos interesados a sinatura dunha declaración responsable na que manifeste, cando menos: a) O cumprimento dos requisitos establecidos b) Estar en posesión da documentación que así o acredite a partir do inicio da actividade c) Manter o seu cumprimento durante o prazo de vixencia da autorización 1. A autorización para o exercicio da actividade da venda ambulante deberá ser solicitada polo interesado ou representante debidamente autorizado, en impreso normalizado que figura como Anexo I da presente Ordenanza que se entregará no Concello, xunto coa seguinte documentación, que acompañará á declaración responsable: a) Fotocopia da Tarxeta acreditativa da inscrición no Rexistro de Comerciantes Ambulantes de Galicia debidamente actualizada. b) Fotocopia do DNI/CIF e NIF. No caso de que o solicitante sexa estranxeiro deberá acompañar fotocopia do pasaporte e do permiso de residencia e traballo ou da tarxeta de residencia, en vigor, segundo se trate de estranxeiros de países non comunitarios ou comunitarios, respectivamente. c) Certificación expedida pola Xunta de Galicia acreditativa da súa inscrición no Rexistro de Comerciantes Ambulantes de Galicia. d) Alta no epígrafe correspondente do imposto de actividades económicas. e) Fotocopia do ultimo recibo do seguro autónomo orixinal e alta no mesmo. f) Se a licenza afecta á venda de produtos alimentarios, deberá achegar fotocopia do carné de manipulador de alimentos en vigor. g) Certificado de atoparse ao corrente de pagamento nas obrigas tributarias e da Seguridade Social ou xustificante que acredite o aprazamento do pagamento. h) Copias cotexadas dos contratos de traballo que acrediten a relación laboral das persoas que vaian desenvolver a actividades no nome do titular, cando este sexa persoa xurídica. i) Documentación acreditativa da constitución legal e inscrición no oportuno Rexistro Mercantil, para o suposto de que se trate dunha persoa xurídica. j) Seguro de responsabilidade civil. Para a venda ambulante de peixe ou produtos conxelados en camións-tenda ou doutros produtos perecedeiros, deberán achegar ademais: 1. Certificado ATP en vigor.2. Documentación do vehículo coa indicación da clasificación e ITV, en vigor.3. Acta de inspección sanitaria. As autorizacións terán unha validez por dous anos, prorrogábeis, por acordo expreso do órgano que teña atribuída a competencia para conceder a autorización, por períodos sucesivos de anos naturais, logo da presentación da documentación orixinal exixida polo Concello para a solicitude é sempre que non exista denuncia desta por calquera das partes. As licenzas serán persoais e intransferíbeis. Non obstante a autorización habilitará, ademais do seu titular, ao cónxuxe, aos seus descendentes directos maiores de 16 anos e ás persoas vinculadas ao interesado mediante contrato laboral. Constitúen infraccións unicamente as condutas tipificadas como tales neste artigo: 1. O incumprimento das normas establecidas na presente ordenanza, así como as determinadas na normativa reguladora da defensa dos consumidores e usuarios e demais normativa de aplicación dará lugar á incoación do correspondente procedemento sancionador. As faltas clasificaranse en leves, graves e moi graves.2.—Serán faltas leves: - Producir ruídos, berros ou música que incumpran a ordenanza de ruídos e vibracións. - A falta de ornato ou limpeza das instalacións e na zona do posto. - Aumentar a superficie do posto con máis metros dos autorizados ou non gardar a distancia establecida entre postos. - Non deixar limpo e recollido o lugar onde estivo instalado 3.—Serán faltas graves: - A reiteración por tres veces en faltas leves no período dun ano. - A venda de produtos distintos dos autorizados na licenza. - A desobediencia a atender as normas de orde e indicacións da Policía Municipal. - A desobedencia ás directrices e ordes do encargado dos mercados de postos ambulantes e do Mercado dos días de feira. - O intercambio de colocacións dos postos entre distintos titulares. - A ocupación de sitios por ausencia dos seus titulares.4.—Serán faltas moi graves: - A reiteración por tres veces de faltas graves nun ano. - Non estar inscrito no Rexistro de Comerciantes de Galicia. - Non estar inscrito no imposto de actividades económicas ou non estar ao día no pagamento das obrigas tributarias respecto da actividade que se exerza. - Non estar dado de alta no réxime correspondente da Seguridade Social. - A venda de produtos non autorizados pola licenza. - A venda de produtos en estado tal que poidan causar dano para a saúde. - O exercicio da actividade por persoa diferente da autorizada ou do seu suplente. - A instalación dos postos sen licenza. - A venda de produtos non autorizados.5.—A aquelas infraccións da presente ordenanza que sexan concordantes coas establecidas na Lei 26/1984, do 19 de xullo, xeral para a defensa dos consumidores e usuarios, seranlles de aplicación o réxime de infraccións e sancións previsto no devandito texto legal, así como nas normas que o desenvolven. As sancións que se aplicarán serán, sen prexuízo do disposto no apartado 5.º do artigo 24, as que seguen: 1.—Por faltas leves, multa fixa de 90 €. 2.—Por faltas graves: multa de 90,00 a 300,00 €. - Poderán levar consigo a suspensión temporal da autorización de venta ambulante de 1 a 6 meses.3.—Por faltas moi graves: multa de 300,00 a 1.500,00 €. - Poderán levar consigo a suspensión temporal da autorización de venda ambulante de 1 a 6 meses, ou de así estimarse a revogación da autorización, coa posibilidade de chegar a comisar a mercadoría nos casos de venda de produtos non autorizados e nos casos legalmente establecidos.4.—Correspóndelle á Alcaldía a imposición de multas e demais sancións. Para a determinación das infraccións e a imposición das sancións previstas nesta ordenanza será de aplicación o procedemento administrativo sancionador regulado polo Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora con carácter xeral; a Lei 30/92, do 26 de novembro, reguladora do réxime xurídico das administracións públicas de procedemento administrativo común, e demais normas concordantes. Á entrada en vigor do presente regulamento o Concello, baixo o réxime de concorrencia competitiva, e polo procedemento público que se determina, conforme a unha tramitación con criterios claros, sinxelos, obxectivos e predecibles, procederá á adxudicación das autorizacións para o exercicio da venda ambulante non sedentaria nos lugares determinados no artigo 8 deste regulamento, para o mercado de postos ambulantes en Bembibre e por prazo de ocupación de dous anos. a) O alcalde dará suficiente publicidade ao outorgamento de autorizacións, conforme a esta disposición transitoria b) Por prazo de UN MES admitiranse solicitudes de autorización con suxeición ao disposto no artigo 17 e conforme ao modelo do anexo I c) A solicitude e a declaración responsable irán dirixidas a un posto en concreto, dos que figuran no anexo II d) A solicitude irá acompañada de calquera documento que acredite, con suficiente valor probatorio, a antigüidade na autorización do posto que se pretende ocupar e na dedicación á venda ambulante do solicitante e) A adxudicación da autorización realizarase no prazo de quince días dende o transcurso do prazo para a presentación de solicitudes, e nun só acto f) Os criterios de adxudicación serán: -De 1 a 10 puntos pola antigüidade probada no uso do posto -De 1 a 5 puntos pola antigüidade na dedicación á venda ambulante Os postos vacantes adxudicaranse no sucesivo conforme ao texto articulado deste regulamento, en particular o seu artigo 12, atendendo, en primeiro lugar, ás novas altas de autorización de venda ambulante no Concello de Val do Dubra seguindo a orde de antigüidade da solicitude O presente Regulamento entrará en vigor, unha vez publicado o texto íntegro no Boletín Oficial da Provincia e transcorrido o prazo a que se refire o art.70.2 en relación co 65.2 da Lei 7/85, do 2 de abril, Reguladora das bases do réxime local, permanecendo en vigor até a súa modificación ou derrogación expresa. Para o non previsto no presente regulamento será de aplicación o establecido na Lei 7/85, do 2 de abril, Reguladora das bases do réxime local, Lei 10/1988, do 20 de xullo, de ordenación do comercio interior de Galicia e Decreto 194/2001, do 26 de xullo, de ordenación da venda ambulante. REXISTRO DE ENTRADA AUTORIZO ao Concello de VAL DO DUBRA para que, solicite da Axencia Estatal de Administración Tributaria a subministración dos datos de carácter tributario a que se refire o artigo 8 do presente decreto. Así mesmo, AUTORIZO para que se solicite da Axencia Estatal de Administración Tributaria e da Consellería de Economía e Facenda a información en relación co cumprimento das miñas obrigas estatais e coa Comunidade Autónoma de Galicia. Así como para obter certificación da Seguridade Social de estar ao corrente das obrigas con esa entidade. Val do Dubra. de. de 201. Asinado. Á/A CONCELLO DE VAL DO DUBRA O SR ALCALDE – PRESIDENTE REQUISITOS ESIXIDOS: a) Fotocopia da Tarxeta acreditativa da inscrición no Rexistro de Comerciantes Ambulantes de Galicia debidamente actualizada. b) Fotocopia do DNI/CIF e NIF. No caso de que o solicitante sexa estranxeiro deberá acompañar fotocopia do pasaporte e do permiso de residencia e traballo ou da tarxeta de residencia, en vigor, segundo se trate de estranxeiros de países non comunitarios ou comunitarios, respectivamente. c) Certificación expedida pola Xunta de Galicia acreditativa da súa inscrición no Rexistro de Comerciantes Ambulantes de Galicia. d) Alta no epígrafe correspondente do imposto de actividades económicas. e) Fotocopia do ultimo recibo do seguro autónomo orixinal e alta no mesmo. f) Se a licenza afecta á venda de produtos alimentarios, deberá achegar fotocopia do carné de manipulador de alimentos en vigor. g) Certificado de atoparse ao corrente de pagamento nas obrigas tributarias e da Seguridade Social ou xustificante que acredite o aprazamento do pagamento. h) Copias cotexadas dos contratos de traballo que acrediten a relación laboral das persoas que vaian desenvolver a actividades no nome do titular, cando este sexa persoa xurídica. i) Documentación acreditativa da constitución legal e inscrición no oportuno Rexistro Mercantil, para o suposto de que se trate dunha persoa xurídica. j) Seguro de responsabilidade civil. Para a venda ambulante de peixe ou produtos conxelados en camións-tenda ou doutros produtos perecedeiros, deberán achegar ademais: 1. Certificado ATP en vigor.2. Documentación do vehículo coa indicación da clasificación e ITV, en vigor.3. Acta de inspección sanitaria. O exercicio da actividade cumpre cos requisitos esixidos na normativa vixente que de maneira expresa, clara e precisa son os que se relacionan e xustifican, mediante a documentación que se achega. DATA SINATURA Val do Dubra, 26 de agosto de 2010 O alcalde Juan M. Baleato Iglesias